Dječji vrtić GRIGOR VITEZ  
SAMOBOR  
Perkovčeva 88/1

Samobor, 8.4.2021.

Članovima Upravnog vijeća

Poštovani članovi Upravnog vijeća,

Temeljem članka 25. Poslovnika o radu Upravnog vijeća DV Grigor Vitez, sazivam 44. sjednicu Upravnog vijeća (elektronsku sjednicu), **za ČETVRTAK, 8.4.2021., sa rokom očitovanja u vremenskom periodu od 12- 16 sati.**

Dnevni red:

1.Verifikacija zapisnika sa 43. sjednice Upravnog vijeća

2. Izvješće ravnateljice o radu vrtića i provođenju odluka UV između dvije sjednice

3. Donošenje Statutarne odluke o izmjeni i dopuni Statuta DV Grigor Vitez

4. Donošenje Pravilnika o unutarnjem ustrojstvu i načinu rada DV Grigor Vitez

5. Donošeje Pravilnika o mjerilima i načinu korištenja vlastitih prihoda Dječjeg

vrtića Grigor Vitez

6. Radni odnosi – donošenje odluke o zapošljavanju temeljem raspisanog natječaja za

sljedeća radna mjesta:

1. odgojitelj (1 izvršitelj) na određeno puno radno vrijeme, do povratka odsutne radnice da roditeljskog dopusta
2. pomoćni radnik za njegu, skrb i pratnju djece (1 izvršitelj) na određeno puno radno vrijeme, najdulje do 30.6.2021.
3. pomoćni radnik za njegu, skrb i pratnju djece (1 izvršitelj) na određeno nepuno radno vrijeme (20 sati tjedno), najdulje do 30.6.2021.

7. Donošenje Plana upisa za 2021./2022. pedagošku godinu

8. Donošenje Odluke o upisu za ped.godinu 2021./2022.

9. Imenovanje Povjerenstva za upis djece za ped.godinu 2021./2022.

**Ad 1.)** Dostavljamo vam Zapisnik 41. sjednice Upravnog vijeća na verifikaciju

**Ad 2.)** Izvješće ravnateljice o radu vrtića i provođenju odluka UV između dvije sjednice

22. ožujka zamjenici gradonačelnika Sanja Horvat Iveković i Željko Stanec, zajedno sa ravnateljicom i izvođačem radova obišli su gradilište novog objekta u Pavučnjaku, te ustanovili da se sve radi prema planiranom projektu i vremeniku.

Također je plan nabave opreme u provedbi, prema iskazanim potrebama ravnatelja, odgojitelja i članova stručng tima.

U privitiku je tablica trenutačnog Covid-19 stanja u DV Grigor Vitez, na dan 8.4.2021.

Gradsko vijeće Grada Samobora donijela je Plan mreže dječjih vrtića na području Grada Samobor, koji vam dostavljamo u privitku. Temeljem Plana mreže pokrenut ćemo postupak pri Ministarstvu znanosti i obrazovanja za proširenje djelatnosti, odnosno izmjenu adresa na kojima će DV Grigor Vitez od 1.9.2021. provoditi djelatnost predškolskog odgoja i obrazovanja.

**Ad 3.)** Na prošloj sjednici Upravnog vijeća donesen je prijedlog Statutarne odluke o izmjenama i dopuna Statuta DV Grigor Vitez. Prijedlog je poslan na suglasnost Osnivaču, koji je izdao pismenu suglasnost (u privitku) kojom se u potpunosti prihvaća prijedlog Upravnog vijeća.

Temeljem navedenog, ravnateljica Sandra Ivanuš predlaže Upravnom vijeću donošenje Statutarne odluke o izmjenama i dopunama Statuta DV Grigor Vitez Samobor.

**Ad 4.)** Na prošloj sjednici Upravnog vijeća donesen je prijedlog Pravilnika o unutarnjem ustrojstvu i načinu rada DV Grigor Vitez. Prijedlog je poslan na suglasnost Osnivaču, koji je izdao pismenu suglasnost (u privitku) kojom se u potpunosti prihvaća prijedlog Upravnog vijeća.

Temeljem navedenog, ravnateljica Sandra Ivanuš predlaže Upravnom vijeću donošenje Pravilnika o unutarnjem ustrojstvu i načinu rada DV Grigor Vitez Samobor.

**Ad 5.)** Na prošloj sjednici Upravnog vijeća donesen je prijedlog Pravilnika o mjerilima i načinu korištenja vlastitih prihoda Dječjeg vrtića Grigor Vitez

Prijedlog je poslan na suglasnost Odjelu za društvene djelatnosti Grada Samobora, koji je izdao pismenu suglasnost (u privitku) kojom se u potpunosti prihvaća prijedlog Upravnog vijeća.

Temeljem navedenog, ravnateljica Sandra Ivanuš predlaže Upravnom vijeću donošenje Pravilnika o mjerilima i načinu korištenja vlastitih prihoda Dječjeg vrtića Grigor Vitez

**Ad 6.)** Na 42. sjednici Upravnog vijeća donesena je odluka o raspisivanju natječaja za 1 odgojitelja na određeno puno radno vrijeme, te 2 pomoćna radnika za njegu, skrb i pratnju djece na određeno radno vrijeme – 1 izvršitelj na puno i 1 izvršitelj na nepuno radno vrijeme. Temeljem navedenog raspisani su natječaji (tablice sa pristiglim molbama u privitku).

Ravnateljica predlaže da se temeljem raspisanog natječaja za odgojitelja na određeno, puno radno vrijeme do povratka odsutne radnice zaposli **odgojiteljica Marina Mihaldinec**, koja u potpunosti ispunjava tražene uvjete.

Isto tako temeljem raspisanog natječaja za pomoćne radnike za njegu skrb i pratnju djece/pomagači djeci s TUR, ravnateljica predlaže da se na puno radno vrijeme primi **Petra Žitković**, a na nepuno radno vrijeme (20 sati tjedno) **Ivana Brdarić**, obje najdulje do 30.6.2021. (temeljem dobivene suglasnosti Osnivača)

**Ad 7.)** Prijedlog Plana upisa prihvaćen je od strane Osnivača, izdana nam je pismena suglasnost (u privitku), te je potrebno donijeti Plan upisa u pedagošku 2021./2022. godinu. Ravnateljica predlaže članovima Upravnog vijeća donošenje istog.

**Ad 8.)** Sa Osnivačem i DV Izvor dogovoren je termin provođenja postupka upisa djece u vrtić i jaslice za 2021./2022. pedagošku godinu i to 19.4.2021. – 7.5.2021.

Ove godine smo prijavljeni i odabrani za projekt e-upisa preko Ministarstva znanosti i obrazovanja Republike Hrvatske, Središnjeg ureda za razvoj digitalnog društva te Carneta.

U Odluci o upisu roditeljima je potrebno objasniti postupak upisa, no edukacija zaposlenika vrtića koji će provoditi upisni postupak predviđena je za tjedan neposredno pred upise od 12.4.2021.).

Zbog svih novina u svezi upisnog postupka, ove godine će roditelji svoje zahtjeve za upis dostavljati kao i prošle godine putem e-maila, no ovaj put i pomoću aplikacije e-upisi (dakle na dva načina).

Ravnateljica stoga predlaže članovima Upravnog vijeća da donesu Odluku o upisu, a naknadno, kad budemo upoznati s postupkom i načinom prijave roditelja pripremit ćemo odluku o upisu koja će biti objavljena na web stranici vrtić, sa detaljnim uputama roditeljima.

Ravnateljica zadužuje tajnicu da po izradi odluke o upisu djece u pedagošku 2021./2022. godinu istu dostavi svim članovima Upravnog vijeća, te ju objavi na mrežnim stranicama DV Grigor Vitez.

**Ad 9.)** Temeljem Pravilnika o upisu potrebno je imenovati Povjerenstvo za upis.

Ravnateljica predlaže da povjerenstvo za upis čine

KSENIJA BAŠIĆ, psihologinja, za predsjednicu Povjerenstva za upis

BERNARDICA HORVAT PETRAVIĆ, pedagoginja, za člana Povjerenstva

JELENA KOVAČ- zdravstvena voditeljica, član Povjerenstva

Ravnateljica predlaže očitovanje o prijedlogu sastava Povjerenstva za upis.

Molim vas da se očitujete posebno za svaku točku dnevnog reda.

Predsjednica Upravnog vijeća

Mateja Sučić